Source: https://e-justice.europa.eu/content_how_to_proceed-34-fr-maximizeMS_EJN-hu.do?member=1
Timestamp: 2019-08-20 03:10:27+00:00

Document:
Hogyan kell eljárni? - Franciaország
Lehetőség van alternatív vitarendezési módszerek alkalmazására. Itt tudhat meg többet erről a témáról.
A perindítás határideje az ügytől függően változik. A perindítás határidejére vonatkozóan jogi tanácsadótól vagy az állampolgári tanácsadó irodától kérhet felvilágosítást.
Lásd: Hatáskör és illetékesség – Franciaország
Egyes esetekben, ha az eljárást az ellenérdekű félnek a keresetet benyújtó fél általi idézésével indították meg, az eljárás során bírósági végrehajtó szolgálatait kell igénybe venni. Ezen idézést kizárólag a bírósági végrehajtó bocsáthatja ki. Ez vonatkozik az általános hatáskörű elsőfokú bíróság (tribunaux de grande instance) előtt folyó eljárásokra, kivéve azokat az eseteket, amelyekben nem kötelező ügyvédi képviselettel eljárni. Kiemelendő, hogy az ideiglenes intézkedésekre (référés) vonatkozó kérelmek esetén kötelező a keresetet idézéssel benyújtani. A házasság felbontására irányuló ügyekben, amelyekben az eljárásra jogosult ügyvéd alkalmazása kötelező, a keresetet petíción keresztül kell benyújtani.
Az egyik szülő, a gyám vagy maga a kiskorú a fiatalkorúak bírájához (juge des enfants) rendes petícióval nyújthatja be keresetét.
A végrehajtó bíró (juge de l'exécution) előtt való eljárás indításhoz elengedhetetlen az idézés, kivéve a kitoloncolásra vonatkozó határozatokkal kapcsolatos végrehajtási eljárásokban.
A különös hatáskörű elsőfokú bíróság (tribunal d'instance) előtti eljárásokban a 4 000 EUR-t meg nem haladó értékű keresetek, illetve a szerződéses vagy jogszabályi, konkrét összegű adósságok megfizetésére irányuló fizetési felszólítások benyújtásához nincs szükség idézésre.
A kereskedelmi bíróságok (tribunal de commerce) előtt a bankváltókra (une traite), váltókra (une lettre de change), saját váltókra (un billet à ordre) vagy adósság átruházásra (un bordereau de cession) vonatkozó fizetési meghagyásos eljárást petícióval is meg lehet indítani. Egyéb ügyekben az eljárást idézéssel kell megindítani.
A munkaügyi bíróság (conseil des prud'hommes) előtt a követelést tértivevényes levélben, illetve a bíróság hivatalának tisztviselője előtt tett írásbeli vagy szóbeli nyilatkozattal lehet benyújtani.
Az ügyeket a mezőgazdasági földterületek bíróságai (tribunal paritaire des baux ruraux) előtt a bíróság hivatalának címzett ajánlott tértivevényes levéllel lehet megindítani, kivéve azokat az eseteket, amelyekben a követelés ingatlan-nyilvántartásba való bejegyzésére vagy a bírósági végrehajtó okiratára van szükség.
Az ügyet a szociális ügyek bírósága (tribunal des affaires sociales) előtt kizárólag a peren kívüli egyezségekért felelős testület (commission de recours amiable) elé utalást követően lehet megindítani. A keresetet levélben vagy a titkár hivatala részére tett nyilatkozattal lehet benyújtani.
A felek közös petícióban benyújtott, a bíró számára a követeléseiket bemutató közös keresettel is bírósághoz fordulhatnak. E petíciót a bírósági titkár hivatalához kell benyújtani.
Főszabály szerint az általános hatáskörű elsőfokú bíróság előtt kötelező ügyvédi képviselettel eljárni, kivéve a kereskedelmi bérletre, ideiglenes intézkedésekre, szülői felelősség elvesztésére vagy visszavonására, valamint lemondási nyilatkozatra vonatkozó ügyeket. A családjogi bíró (juge aux affaires familiales) előtt nem kötelező ügyvédi képviselettel eljárni a szülői felelősség átruházására vonatkozó, a házasság felbontását követő eljárásokra, a szülői felelősségre, a házasság költségeihez való hozzájárulások megállapítására és a tartási kötelezettségekre vonatkozó ügyekben.
A kereskedelmi bíróságok, különös hatáskörű elsőfokú bíróságok, végrehajtási bírák, fiatalkorúak bírája, szociális ügyek bírósága, munkaügyi bíróság vagy mezőgazdasági földterületek bírósága előtt nem kötelező a fél eljárásra jogosult ügyvéd általi képviselete.
Minden tájékoztatás iránti kérelmet a bíróságok ügyfélszolgálatán kell intézni. Emellett a legtöbb bíróságon, közösségi igazságügyi központban (maisons de justice et du droit) és városházán (mairies) lehetőség van ingyenes jogi tanácsadás igénybevételére.
A követelés benyújtása érdekében a bíróság hivatalához kell fordulni.
Kizárólag a francia nyelv fogadható el. A tárgyalás során a felet tolmács segítheti, de a bíró nem köteles tolmácsot alkalmazni, ha ismerik a fél által használt nyelvet.
A kérelmeket főszabály szerint írásban kell benyújtani. A munkaügyi bíróságok és a különös hatáskörű elsőfokú bíróságok hivatala előtti nyilatkozatokat azonban szóban is meg lehet tenni, vagy azokat bírósági titkár is nyilvántartásba veheti.
A munkaügyi bíróságok előtti eljárás megindulhat a felek békéltető hivatalnál történő önkéntes megjelenése következtében is.
A jelenlegi szabályozás szerint a polgári bíróságokon nem lehet faxon vagy e-mailben eljárást indítani.
Az egyetlen eljárás, amelyben külön formanyomtatvány szerint kell benyújtani a keresetet, a különös hatáskörű elsőfokú bíróság bírósági hivatala előtt tett nyilatkozat. A többi eljárásban a keresetnek a felperesre és az ellenérdekű félre vonatkozó információkat, valamint az ügy tárgyára vonatkozó dokumentumokat kell tartalmaznia, amelyeket az esettől függően a kereset benyújtásakor a bíróság hivatalának, vagy a tárgyaláson a bírónak kell átadni.
Főszabály szerint a kereset benyújtásakor nem kell az államnak díjat fizetni, kivéve az olyan kereskedelmi ügyeket, amelyekben meghatározott bírósági illetékek érvényesülnek.
A fellebbviteli bíróságok előtti eljárások tekintetében a tanácsadói (avoués) juttatásokat kezelő alap díjairól és a költségmentességi hozzájárulásokról szóló, 2011. szeptember 28-i 2011-1202. sz. rendelet hatálybalépése óta azonban a kereset benyújtásakor 35 EUR díjat kell fizetni. Ezt a bíróság hivatalánál, bankkártyával lehet kifizetni.
Fellebbezési ügyekben ehhez 150 EUR-t kell hozzáadni, amelyet mindkét félnek meg kell fizetnie a tanácsadói (avoués) juttatásokat kezelő alap számára, amely hivatást 2012. január 1-jét követően összevontak az eljárásra jogosult ügyvédek (avocats) hivatásával. Ezt követően nem kötelező közvetítőként őket alkalmazni.
A díjak az eljárások lefolytatásának költségeit fedezik. Ezek közé tartozik a tanúk költségtérítése, a szakértők és bírósági végrehajtók kifizetése, valamint az ügyvédek ügyvédi díjon felül felmerülő költségei. Egyes díjakat az eljárás megindulásakor kell kifizetni. Az eljárás végén a bíró főszabály szerint a pervesztes felet kötelezi a költségek megfizetésére, kivéve, ha az költségmentességben részesült.
Az ügyvédek díjaira az ügyfeleikkel kötött megállapodásban szereplő feltételek vonatkoznak. Az ügyvédek az ügyfeleiktől előleget kérhetnek, amely egy előzetesen vagy a feladat elvégzése során megfizetett összeg.
Igen, amennyiben a költségmentességet igénylő fél forrásai nem lépik túl az évente meghatározott jogosultsági küszöböt (amely összeg 2012-ben a teljes költségmentesség tekintetében 929 EUR, a részleges költségmentesség tekintetében 1 393 EUR). A határértékeket a felperes családi helyzetére tekintettel módosítani lehet (lásd „Költségmentesség – Franciaország”).
A kereset benyújtottnak minősül:
azokban az eljárásokban, amelyekben kötelező az idézés, az idézés másolatának a bíróság hivatalához történő benyújtásával;
a többi eljárásban a követelés bíróság hivatalához történő benyújtásával vagy nyilvántartásba vételével.
A felperesek nem kapnak megerősítést a követelésük érvényességéről.
A bíróság hivatala nyújthat az eljárásra és a tárgyalás kitűzött dátumára vonatkozó információt.
Utolsó frissítés: 19/06/2018

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság